Komission asetus (EY) N:o 676/1999, annettu 26 päivänä maaliskuuta 1999, yksityiskohtaisista säännöistä neuvoston asetuksen (EY) N:o 603/95 kuivarehualan yhteisen markkinajärjestelyn soveltamiseksi annetun asetuksen (EY) N:o 785/95 muuttamisesta viidennen kerran



Virallinen lehti nro L 083 , 27/03/1999 s. 0040 - 0041



KOMISSION ASETUS (EY) N:o 676/1999, annettu 26 päivänä maaliskuuta 1999, yksityiskohtaisista säännöistä neuvoston asetuksen (EY) N:o 603/95 kuivarehualan yhteisen markkinajärjestelyn soveltamiseksi annetun asetuksen (EY) N:o 785/95 muuttamisesta viidennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuivarehualan yhteisestä markkinajärjestelystä 21 päivänä helmikuuta 1995 annetun neuvoston asetuksen (EY) N:o 603/95 (1), sellaisena kuin se on viimeksi muutettuna asetuksella (EY) N:o 1347/95 (2), ja erityisesti sen 18 artiklan, sekä katsoo, että edellä tarkoitetun asetuksen (EY) N:o 603/95 soveltamista koskevista yksityiskohtaisista säännöistä annetun komission asetuksen (EY) N:o 785/95 (3), sellaisena kuin se on viimeksi muutettuna asetuksella (EY) N:o 1794/97 (4), 2 artiklan 2 kohdan a alakohdan ensimmäisessä luetelmakohdassa säädetään, että tuorerehun dehydratointiin käytettävien kuivaajien sisääntuloilman lämpötilan on oltava vähintään 93 °C, lukuisissa tieteellisissä tutkimuksissa on osoitettu, että tuorerehun kuivaaminen korkeassa lämpötilassa säilyttää korkealaatuisen tuotteen ravintoarvon ja erityisesti sen beetakaroteenipitoisuuden, kuivarehujen markkinatilanne myyntihintojen laskiessa ja tuotannon kasvaessa on sellainen, että on tarpeen turvata vastaavissa kilpailuolosuhteissa saatavan ravintoarvoltaan korkealaatuisen lopputuotteen tarjonta ja perustella jalostuskustannuksiin myönnetyn tuen määrä; tämä tavoite voidaan saavuttaa laajentamalla korkeassa lämpötilassa tapahtuvan kuivaamisen käyttöä, useimmissa yrityksissä rehut jalostetaan korkeassa lämpötilassa; sen vuoksi on suotavaa säätää, että laitteistot, joissa sisääntuloilman lämpötila on vielä 93 °C, muutetaan kohtuullisen ajan kuluessa tätä käytäntöä vastaaviksi, tähän tavoitteeseen pääsemiseksi tarvittavien teknisten muutosten vuoksi on välttämätöntä, että toimivaltainen viranomainen vahvistaa yrityksen hyväksynnän, joissakin jäsenvaltioissa on nykyään käytössä vähäinen määrä hihnakuivureita, joiden sisääntuloilman lämpötila on vähintään 110 °C; kysymys on pienistä laitteistoista, joiden kuivauskapasiteetti on vähäinen ja joiden toimintalämpötilaa ei voi nostaa ilman niiden teknisten ominaisuuksien perinpohjaista muuttamista; niille voidaan sen vuoksi myöntää poikkeus 350 °C:n vähimmäiskuivauslämpötilaa koskevasta ehdosta, kuitenkin edellyttäen, etteivät uudet tämänkaltaiset laitteistot voi saada hyväksyntää markkinointivuoden 1999/2000 alun jälkeen, edellä tarkoitetun asetuksen (EY) N:o 785/95 15 artiklan b kohdassa säädetään, että jäsenvaltioiden on annettava komissiolle tiedoksi ne pinta-alat ja määrät, joita sopimukset ja toimitusselvitykset koskevat; kokemus on osoittautunut näiden tiedonantojen olevan tietolähteenä ristiriitaisia ja epätyydyttäviä; tiedoksiantovelvollisuus olisi siksi poistettava, ja kuivarehujen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 785/95 seuraavasti: 1) Korvataan 2 artiklan 2 kohdan a alakohdan ensimmäinen luetelmakohta seuraavasti: "- sisääntuloilman lämpötilan on oltava vähintään 350°C; hihnakuivureiden, joiden sisääntuloilman lämpötila on vähintään 110 °C ja jotka ovat saaneet hyväksynnän ennen markkinointivuoden 1999/2000 alkua, ei tarvitse kuitenkaan täyttää tätä ehtoa," 2) Poistetaan 15 artiklan b kohta. 2 artikla 1. Edellä 1 artiklan 1 kohdan nojalla tarpeelliset laitteistojen tekniset muutokset on toteutettava sanotun kuitenkaan rajoittamatta velvollisuutta ilmoittaa niistä toimivaltaiselle viranomaiselle asetuksen (EY) N:o 785/95 4 artiklan 1 kohdan a alakohdan viimeisessä alakohdassa säädetyn määräajan kuluessa vahvistuksen saamiseksi hyväksynnälle. 2. Jäsenvaltioiden on toimitettava komissiolle viimeistään 15 päivänä toukokuuta 1999 luettelo hihnakuivureista, jotka ovat saaneet hyväksynnän ennen markkinointivuoden 1999/2000 alkua ja joihin voidaan sen vuoksi soveltaa edellä 1 artiklan 1 kohdassa säädettyä poikkeusta. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantulosta alkaen lukuun ottamatta 1 artiklan 1 kohtaa, jota sovelletaan 1 päivästä huhtikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä maaliskuuta 1999. Komission puolesta Franz FISCHLER Komission jäsen (1) EYVL L 63, 21.3.1995, s. 1 (2) EYVL L 131, 15.6.1995, s. 1 (3) EYVL L 79, 7.4.1995, s. 5 (4) EYVL L 255, 18.9.1997, s. 12